**Zápisnica zo zasadnutia Obecného zastupiteľstva obce Kochanovce konaného dňa 30.04.2019**

**Prítomní**: podľa prezenčnej listiny

**Program:** podľa pozvánky

**K bodu 1 – Otvorenie**

Rokovanie OZ otvorila a viedla starostka obce. Konštatovala, že na zasadnutí sú prítomní 5 poslanci zo siedmich zvolených a OZ je spôsobilé rokovať a uznášať sa na uzneseniach.

Za zapisovateľku bola určená Ing. Hnatová,

za overovateľov zápisnice Ing. Ferjaková a Mgr. Čerevka.

Návrh uvedený v pozvánke bol schválený hlasmi všetkých prítomných poslancov.

**K bodu 2 - Prerokovanie návrhu na podanie žiadosti o nenávratný finančný príspevok v rámci výzvy ,, WiFi pre Teba “**

Od tohto bodu bol prítomný aj poslanec Ing. Krídla (prítomní šiesti poslanci).

Starostka informovala poslancov o podmienkach získania nenávratného finančného príspevku v rámci výzvy č. OPII-2018/7/1-DOP so zameraním na podporu „WIFI pre Teba“.

Mgr. Čerevka sa dotazoval na technickú stránku veci. Starostka odpovedala – firma Minet už zriadila optickú linku (ponúka však v prvom rade internet, čo je pre starších občanov menej výhodné). „Wifi pre Teba“ počíta s televíziou aj internetom.

Ing. Herpák sa dotazoval na spoluúčasť pri financovaní akcie. Starostka odpovedala, že financovanie je bez spoluúčasti obce.

K tomuto bodu bolo prijaté **uznesenie č. 8/2019**

Obecné zastupiteľstvo obce Kochanovce **s c h v a ľ u j e**

1. *podanie žiadosti o nenávratný finančný príspevok v rámci výzvy*

*č. OPII–2018/7/1– DOP so zameraním na podporu „WIFI pre Teba“*

1. *uzavretie zmluvy o dielo so zhotoviteľom PROGRANT, s.r.o., Dostojevského rad 2550/19, Bratislava na vypracovanie žiadosti o nenávratný finančný príspevok v rámci výzvy č. OPII-2018/7/1-DOP na predkladanie Žiadostí o poskytnutie nenávratného finančného príspevku so zameraním na podporu „WIFI pre Teba“ s týmito podmienkami:*

* *cena diela bude 750 Eur a bude uhradená až po schválení nenávratného finančného príspevku.*

**Hlasovanie za návrh na podanie žiadosti o nenávratný finančný príspevok v rámci výzvy „WIFI pre Teba“**

**ZA:** Benda, Herpák, Čerevka, Ferjaková, Krídla, Perhačová

**Proti:** 0

**Zdržal sa:** 0

**Návrh bol schválený**

**K bodu 3 – Rôzne**

Starostka informovala poslancov o činnosti obecného úradu:

1. na umiestnenie dvoch retardérov bol udelený od Dopravného inšpektorátu Humenné súhlas, obstarávacia cena je 830 Eur spolu, inštalované budú vlastnými pracovníkmi (požadovaná cena od dodávateľa je za osadenie 430 Eur),
2. obec vstúpila do kontaktu so spoločnosťou PREMIUM BVP, s.r.o. Veľké Kapušany, ktorá má oprávnenie na odchyt a umiestňovanie túlavých psov, výsledkom čoho by malo byť uzavretie zmluvy na túto činnosť. Hlavný kontrolór však odporučil preveriť ďalšie okolnosti zmluvného vzťahu a až potom uzavrieť zmluvu,
3. bola podpísaná zmluva s nadáciou SPP na poskytnutie grantu pre obec, práce na akcii, ktorá bude financovaná z tohto grantu sa už začali,
4. bol vyčistený potok v lokalite od p. Kendereša po p. Goca,
5. so spoločnosťou Innogy, a.s. bola uzavretá dohoda o dodávke materiálu na rekonštrukciu verejného osvetlenia. Cena je 3805 eur splatná v splátkach po dobu 36 mesiacov a zahŕňa dodávku 25 nových svietidiel a 43 výložníkov,
6. opravuje sa oddychová zóna pri Laborci,
7. boli nakúpené nové hojdačky na detské ihrisko pri MŠ,
8. bol poskytnutý grant od PSK vo výške 800 Eur na úpravu areálu pred obecným úradom,
9. s firmou EKOSVIP, s.r.o., Sabinov bola uzavretá dohoda o uložení stavebnej súte pri Laborci, na miesto kde bolo smetisko, suť bude uložená bezodplatne (miesto sa skultivuje) a uložiteľ recipročne vykoná zemné práce pre obec tak, že v cene zohľadní bezplatnosť uloženia sute.
10. pripravuje sa obecná vatra a oslavy Dňa matiek ( je potrebné vyhotoviť presný zoznam matiek pre poskytnutie darčekov)

Hlavný kontrolór informoval o výsledkoch kontroly plnenia rozpočtu obce za 1. štvrťrok 2019, kde uviedol:

* Prebytok rozpočtu je 16 634,19 Eur ( bežné príjmy a kapitálové príjmy činia spolu 95 192,32 Eur, bežné a kapitálové výdavky sú vo výške 78 558,13 Eur)

Plnenie rozpočtu aj v jednotlivých položkách je priaznivé

**K bodu 5 – Záver**

Rokovanie OZ ukončila starostka o 18:49 hod.

V Kochanovciach, 30.04.2019

Zapísala: Ing. Martina Hnatová

Overovatelia zápisnice: Mgr. Peter Čerevka

Ing. Miroslava Ferjaková